cyanic-selkie/wikianc huggingface dataset:
Michael Clarke
Trass i at han var offisielt medlem av The Byrds, spelte han ikkje alltid på platene deira. Han skreiv heller ikkje mykje materiale til gruppa. Clarke heldt fram karrieren sin i gruppene The Flying Burrito Brothers og Firefall etter han forlet The Byrds.
Eurovision Song Contest 2011
Austerrike, som sist deltok i 2007, Ungarn, som sist deltok i 2009, San Marino, som sist deltok i 2008, og Italia, som sist deltok i 1997, kom attende til tevlinga.
Michael Clarke
Han døydde i 1993, 47 år gammal, etter leverinsuffisiens som følgje av mange års alkoholmisbruk.
Eurovision Song Contest 2011
Italia, som enda på andreplass, og Tyskland, som enda på tiandeplass, var dei einaste medlemmane av «Dei fem store» som vart mellom dei ti beste, med Storbritannia tett bak på ein ellevteplass. Resten av «Dei fem store», Frankrike og Spania, enda på høvesvis 15. og 23. plass.
Arena
12. oktober 2010 vart ESPRIT arena i Düsseldorf annonsert av den tyske kringkasteren Norddeutscher Rundfunk (NDR) som arena for Eurovision Song Contest 2011. Arenaen vart kalla Düsseldorf Arena under arrangementet. Det var den fyrste gongen Eurovision Song Contest vart arrangert i Tyskland sidan gjenforeininga mellom Vest-Tyskland, som arrangerte tevlinga i 1957 og 1983, og Aust-Tyskland, som aldri har delteke. Tyskland er òg den fyrste medlemen av «Dei fem store» som arrangerte tevlinga.
Moglege vertsbyar
23 byar hadde gjort klår vilkåra for å arrangere tevlinga. Åtte av desse, Berlin, Hamburg, Hannover, Gelsenkirchen, Düsseldorf, Köln, Frankfurt am Main og München, fortsette å vise interesse som vertsby for arrangementet. 21. august 2010 offentleggjorde NDR at fire av desse hadde offisielt søkt om å få arrangere tevlinga i 2011: Berlin, Hamburg, Hannover og Düsseldorf.
He's Back (The Man Behind the Mask)
«He's Back (The Man Behind the Mask)» er ein song av Alice Cooper frå albumet Constrictor frå 1986. Han er òg temasongen til filmen Friday the 13th Part VI: Jason Lives, ein grøssar som kom ut same året. Songen handlar om at Jason Voorhees, skurken i filmen, er attende. To andre songar av Cooper, «Teenage Frankenstein» og «Hard Rock Summer» vart òg nytta i filmen.
Eurovision Song Contest 2011
ESPRIT arena
Avisa Der Westen annonserte at bygging og demonteringsarbeid på ESPRIT arena ikkje måtte ta meir enn seks veker. Under Eurovision Song Contest hadde arenaen ein kapasitet på 24 000. Düsseldorf hadde 23 000 hotellsenger og 2 000 ekstra senger i områda rundt Düsseldorf og på skip på Rhinen. Düsseldorf internasjonale lufthamn ligg i nærleiken, og ein friidrettsarena nær EESPRIT Arena vart nytta som pressesenter for 1 500 journalistar. Annonsebanner vart fjerna frå arenaen, og personar som hadde sesongbillett til fotballkampar for Fortuna Düsseldorf vart kompensert. Opphavleg vart det rapportert at Paul-Janes-Stadion ville verte oppgradert til 2. Bundesliga-krav. I staden vart ein mobil arena bygd ved sidan av ESPRIT Arena for tre millionar euro, med ein kapasitet på rundt 20 000. Han vart nytta til tre andredivisjonskampar.
He's Back (The Man Behind the Mask)
Singelen vart ein liten hit og det vart laga musikkvideo til songen.
Songen er spelt inn av somme andre artistar, som det finske metal-bandet Children of Bodom i 2002, men denne vart aldri gjeven ut. Songen er òg spelt inn av eit anna finsk metal-band, Lordi.
Eurovision Song Contest 2011
Arrangementkonsept og billettsal
Billettsalet til finalen starta 12. desember 2010 klokka 12.12 lokal tid på nettstaden dticket.de, som var den einaste autoriserte seljaren av billettar til Eurovision Song Contest 2011. Dei 32 000 billettane vart selte ut i løpet av mindre enn seks timar. Billettar til semifinalane vart sett på sal i midten av januar, då det vart kjend kva for land som skulle deltake i kvar semifinale.
12 poeng i semifinale 1
Under er lista over landa som fekk 12 poeng i semifinale 1:
12 poeng
Under er lista over landa som fekk 12 poeng i semifinale 2:
12 poeng i finalen
Under er lista over landa som fekk 12 poeng i finalen. Heile 20 av dei 25 finalelanda fekk minst éin tolvar, noko som framleis er rekord per 2019. Blant dei fem som ikkje fekk nokon 12-poengar var Tyskland med fjorårsvinnaren Lena Meyer-Landrut.
Hendijan fylke
Hendijan fylke (persisk: شهرستان هندیجان) er eit fylke i Khuzestan i Iran. Det administrative senteret i fylket er Hendijan. Det ligg sørvest i Iran. I folketeljinga i 2006 var innbyggjartalet i fylket 35 932. Fylket er delt inn i dei to distrikta Sentral-distriktet og Cham Khalaf-e Isa-distriktet. Fylket har dei to byane Hendijan og Zahreh.
Hanna från Arlöv
«Hanna från Arlöv» er ein proggsong frå 1974 av den svenske gruppa Nationalteatern frå albumet Livet är en fest, skriven av Ulf Dageby og sungen av Maria Grahn.
Songen handlar om ei ung jente som har sommarjobb på eit vaskeri, og som er songen si forteljarstemme. På vaskeriet treffer ho «Hanna från Arlöv», ein kollega som vert skildra som ei «kärring», «tant på femti år» og «kommunist». Hanna, som mellom anna er opprørd over vaskerisjefens «profit», organiserer i songen ein ulovleg streik i protest mot at dei ikkje har noko vifte på vaskeriet sjølv om det er svært heitt («fyrtio grader varmt») der. Streiken fører til at vaskeriet får ei vifte, om enn ei lita og ynkeleg ei, men protesten i seg sjølv imponerer den unge jenta som fortel at «jag lärde mej att fajtas».
Songen har fleire gonger vorte brukt som symbol i svensk politisk retorikk. Den norske gruppa Amtmandens døtre spelte inn ein norskspråkleg versjon av songen med tittelen «Anna fra Kløfta» i 1975.
Bakgrunn
Songteksten var inspirert av eit intervju med den då 51-årige vaskeriarbeidaren Hanna i KFML(r)-avisa Proletären i byrjinga av valkampen føre Riksdagsvalet i 1973, der ho blant anna klaga over at det var uuthaldeleg heitt på vaskeriet ho arbeidde på i Arlöv utanfor Malmö.
I 1996 fann avisa Sydsvenskan fram til røyndas Hanna, som heitte Hanna Löv, og intervjua henne. I intervjuet kom det fram at Hanna var svært stolt over å ha vore inspirasjonskjelde til songen, men at det var ikkje var så mykje av det i songen som stemde overeins med hennar liv. Hanna Löv gjekk bort i 2005.
Stereoskop
Stereoskop er eit apparat for å gje tredimensjonalitet og djupnesyn når ein ser på ein type tilrettelagde bilete eller fotografi, ofte kalla stereofotografi eller stereokort. Teknikken blir kalla stereoskopi og omfattar ulike teknikkar, òg tredimensjonal film.
Omgrepet er danna av dei greske orda stereos («romleg») og skopein («sjå seg omkring»). Adjektivet stereoskopisk tyder «med romverknad» eller «tredimensjonal» og blir brukt særleg om opplevinga av djupnesyn med to auge som ser i same retning.
Verkemåte og bruk
Prinsippet byggjer på at vi ser med to auge som har ein viss avstand. Det eine auget ser ein gjenstand i ein litt annan vinkel enn det andre auget i tilhøve til øvrige objekt. Skilnaden i vinkel gjev hjernen ein indikasjon på avstanden til objektet. Ved å ta to bilete frå same avstand, og med linsa (objektivet) forskove tilsvarande augeavstand, og ved at desse bileta vert observert samstundes, kan vi få ein tilsvarande effekt ved hjelp av bilete. Viss slike bilete blir montert i same ramme og observert med eit kikkertliknande apparat vil dei gje ein illusjon av djupnesyn. Binokkulare kikkertar byggjar forresten på same prinsipp.
Filmindustrien har freista med stereoskopisk film fleire gonger. Tilskodaren måtte då bruke spesielle briller for å få effekten med seg. Utgiftene med slike opptak har tydelegvis ikkje stått i tilhøve til innteninga. Den visuelle effekten viser seg òg å vere mindre viktig enn den forteljartekniske.
Stereoskop blir i dag brukt i samanhengar der nytteverdien av den meirinformasjonen ein berre kan få på denne måten, forsvarar utgiftene. Dei store oljeleitingsmiljøa brukar til dømes ein variant og vidareføring der tredimensjonale data blir lagt inn i eit hologram, som berre kan studerast med spesialbriller i eit eige rom. Einskilde mikroskoptypar gjev stereoskopiske bilete. Nokre flyfoto i etterretningsøyemed blir nok enno teke med stereokamera. Landmålerar har òg apparat av liknande slag.
Ved kartlegging med høgdekurver, blir det teke fortløpande bilete frå fly som flyr i «striper», og der bileta overlappar kvarandre med 60 %. Bileta blir plassert i ein konstruksjonsmaskin der nabo-bileta blir sett parvis saman. Ein får då ein kraftig stereoverknad. Tidlegare vart karta på dette grunnlaget teikna manuelt ved hjelp av konstruksjonsmaskinar (t.d. Autograf WILD A8). I dag skjer konstruksjonen etter dei same prinsipp i hovudsak automatisk ved hjelp av dataprogram.
An Gearanach
An Gearanach er eit fjell i Skottland i Mamore Forest, 5,5 km nord for Kinlochleven i Lochaber i Highland.
An Gearanach har ei høgd på 982 meter over havet og den 167. høgaste Munro med ein primærfaktor på 151 meter, som gjer at han så vidt har status som Marilyn. Han er ein del av fjellgruppa Mamores som ligg mellom Loch Leven og Glen Nevis og består av 10 munroar og to corbettar.
Bykle gamle kyrkje
Bykle gamle kyrkje (stundom kalla berre Bykle kyrkje) er ei langkyrkje i Bykle kommune i Agder fylke.
Det har vore kyrkje på staden sidan mellomalderen, og ho var forfallen tidleg på 1600-talet. I 1619 fekk ein løyve til å oppføre ny kyrkje. Våpenhuset er truleg frå omkring 1700, og kyrkja vart omfattande vølt i 1803–06 og fekk galleri i vest og nord. Den berømte rosemålinga i kyrkja er frå 1826 og vart utført av Aslak Ånundson Vasshus og Knut Åvoldsson Byklum. Målinga vart restaurert i 1938 og 1997.
Bykle gamle kyrkje vart avløyst av ei ny kyrkje i 2004.
Stråle
Ein stråle kan syne til:
Det ville vesten
Det ville vesten (eng. the Wild West) var ein periode mellom 1848 og 1890 i erobringa av det vestlege Nord-Amerika. Uttrykket er blitt kjent gjennom mange romanar, teikneseriar og filmar som er bygd over episodar frå denne tida.
Det heile byrja i 1848 etter eit stort gullfunn i California. Indianarane som alt budde der, vart drivne tilbake i områda Arizona, Colorado, Wyoming og Montana, og nybyggjarsamfunn voks opp i raskt tempo. Etter få år tvinga lovløysa fram ein slags primitiv rettsorden som vart handheva av ein væpna sheriff. I løpet av 1890-åra var det eigenlege Ville vesten gått over i historia.
Tirat Yehuda
Tirat Yehuda (hebraisk skrift טִירַת יְהוּדָה, tyder Judaborga) er ein moshav sentralt i Israel. Han ligg nær Yehud og Ben Gurion internasjonale lufthamn og høyrer til Hevel Modi'in regionale kommune. I 2006 hadde han eit folketal på 859.
Moshaven vart grunnlagd i 1949 av immigrantar frå Ungarn. Han låg først lenger nordaust i området som i dag er Bareket, før han flytta til den noverande plasseringa i 1951. Han vart kalla opp etter den nærliggande, fråflytta arabiske landsbyen al-Tira og at han låg nær grensa til landområdet til Juda-stamma.
Dei første åra vart han angripen fleire gonger av fedayeen, og hadde status som grensebusetnad fram til seksdagarskrigen.
Ericksonbreen
Ericksonbreen er ein isbre som er 22 km lang, og som flyt nord frå Dronning Maudfjella, mellom Mount Young og O'Leary Peak, og saman med Ramseybreen ved kanten av Rossisen. Han vart namngjeven av Advisory Committee on Antarctic Names etter offiser J.L. Erickson i U.S. Navy som var øvstkommanderande på USCGC «Staten Island» i løpet av U.S. Navy Operasjon Deep Freeze 1965.
Edgar Meyer
Edgar Meyer er ein USA-amerikansk bassist og komponist. Stilane hans omfattar klassisk musikk, bluegrass, newgrass, og jazz. Han har vunne fem Grammyprisar og blitt nominert sju gonger.
Meyer er medlem av «husbandet» til Telluride Bluegrass Festival. Han har samarbeidd med musikarar innan ei rekkje sjangrar, som Joshua Bell, Hilary Hahn, Yo-Yo Ma, Jerry Douglas, Béla Fleck, Zakir Hussain, Sam Bush, Stuart Duncan, Chris Thile, Mike Marshall, Mark O'Connor, Christian McBride og Emanuel Ax.
Diskografi
Soloarbeid
Med Yo-Yo Ma og Mark O'Connor
Med Béla Fleck
Med Chris Thile
Ymse samarbeid
Måleri av Halsnøy kloster
«Halsnöy kloster nära Bergen, Norge» i oljemåling på lerret er eit landskapsmåleri av Elias Fiigenschoug måla i 1656. Måleriet heng på Skoklosters slott i Sverige og er eigd av Statens historiska museer (SHM) i Sverige. Måleriet er det første kjente landskapsmåleriet frå Noreg. Målaren Elias Fiigenschoug var barokkmålar. Han budde i Bergen og var truleg frå Danmark.
Måleriet viser klosterbygningane på Halsnøy kloster og i framkant to bønder med spader saman med to kvinner.
Det er også ei innskrift på måleriet:
Lizz Wright
Lizz Wright er ein amerikansk songar av jazz og gospel.
Måleri av Halsnøy kloster
HALSNÖE KLOSTER A : OSTEN : B : W. OTTE : KRAEG : HANS : BUGNING C : KIRSKEN : TO : HAVEN : LANG : D : BORREST VEN : E : POORTEN : F : SKOGLEN : G. FAEHUSET : H. LADEN I : NÖSTED : K : SÖBOD : L. BRYGEN -- 1656 E.F
Lizz Wright
Wright vart fødd i Hahira i Georgia i USA. Ho voks opp som prestedotter, og kom tidleg i kontakt med gospelmusikk. Då ho var 14 år hadde ho lært seg å spela piano, og byrja å spela i kyrkja til faren. I 1996 vann ho National Choral Award for innsatsen sin i kormusikk på Houston County High School.
Måleri av Halsnøy kloster
Sjølve måleriet er 1600 mm breitt og 1300 mm høgt.
Lizz Wright
Ho studerte song ved Georgia State University i Atlanta, og byrja hovudsakleg å synga jazz. Seinare har ho studer ved The New School i New York og i Vancouver i Canada.
Wright blei med i vokalkvartetten In the Spirit frå Atlanta i 2000. I 2002 skreiv ho kontrakt med Verve Records. Det første albumet hennar Salt kom ut i 2003. Det inneheldt coverlåtar og fem sjølvskrivne songar. Stilen og karrieren hennar har leia til samanlikningar med Norah Jones.
I 2006 vitja Wright Nasjonal jazzscene på Cosmopolite, Bergen jazzforum, Vossajazz og Kongsberg Jazzfestival.
Tredimensjonal film
Tredimensjonal film eller 3D-film er film der bileta skal skape ein tredimensjonal djupneillusjon ved hjelp av visuelle presentasjonssystem som gjev ulike synsinntrykk til høgre og venstre auge hos observatøren og dermed etterliknar opplevinga av å sjå eit verkeleg rom.
Teknikken inneber filming av to bilete på same tid, med to kamera plassert ved sida av kvarandre, anten retta mot kvarandre medan dei filmane på i 90 grader via speglar, eller parallelt tett nok til å gjenskape avstanden mellom dei to augo våre. Det kan òg nyttast shiftoptikk for å forskyve begge eller det eine biletet, med perfekt synkronisering mellom kamera, og med identiske tekniske innstillingar på begge. Når ein skal sjå ein 3D-film, må kvart auge sjå kvar sin film, og då vil hjernen tolke dei to bileta til éit enkelt tredimensjonalt bilete, slik vi òg tolkar det ordinære synsfeltet vårt. Ein kan òg skape 3D-animasjonsfilm ved å setje opp to «virtuelle» kamera, som igjen «filmar» kvar sin film. Avspelingsteknologien blir den same.
Moderne datateknologi gjer det òg mogleg å produsere 3D-filmar utan doble kamera. Dette må då gjerast ved å mappe tredimensjonale objekt med bilete. Å skape 3D-film av 2D-film kan ikkje gjerast utan vidare, då ein i utgangspunktet manglar informasjon om den tredje dimensjonen.
Stråle i fysikk
Ein stråle i fysikk er ei linje som syner retninga for energitransport ved ei bølgje- eller partikkelrørsle. I eit uavgrensa isotropt medium er strålar rette linjer.
I daglegtale syner ein stråle til ein straum av partiklar eller energi (lydar, lys) som er sterkt avgrensa på tvers av forplantingsretninga. Vilkåret for at energitransporten kan skildrast ved hjelp av strålar er at dei stråleavgrensande opningane er store samanlikna med bølgjelengda. Viss dette ikkje er tilfelle blir energitransporten å rekne som diffraksjon
Fuglar i flukt
Fuglar i flukt, original tittel på fransk: Le Peuple Migrateur, engelsk: Winged Migration, er ein dokumentarfilm frå 2001, regissert av Jacques Cluzaud, Michel Debats og Jacques Perrin. Perrin har òg vore med å skrive kommentarane i filmen når dei følgde fuglar under trekk.
Filmen er dedikert den franske ornitologen Jean Dorst.
Produksjon
Opptaka til filmen vart gjort i løpet av fire år på alle sju kontinent. Dei fleste opptaka er filma frå lufta, teamet brukte då eit kamera montert i ulike små flygefartøy, og sjåarane får inntrykk av å flyge saman med ei rekkje ulike artar, spesielt kanadagjæser. Dei trekkjer i alle slags vêrtilhøve over alle slags landskap, og flyginga skjer over store avstandar for at fuglane skal overleve i naturen. Filmskaparane eksponerte over 950 kilometer med råfilm for å lage dokumentaren på 89 minutt. I eit tilfelle vart filmarbeid gjennom to månader på éin stad redigert ned til mindre enn éit minutt i den endelege utgjevinga.
Mange av opptaka tatt frå fly syner tamme fuglar. Filmskaparane klekte og oppfostra fuglar frå fleire artar, mellom dei storkar og pelikanar. Dei nyfødde fuglane vart prega på menneska og vart lærte til å flyge saman med filmteamet. Fuglane vart òg eksponerte for filmutstyret gjennom livet, for at fuglane skulle reagere naturleg på utstyret, slik filmskaparane ønskte. Fleire av desse artane hadde aldri vore prega før. Filmen vart skoten frå ultralette fly, paraglidarar, og varmluftballongar, og dessutan med bruk av lastebilar, motorsyklar, motorbåtar, fjernstyrte robotar og eit fransk krigsskip. Produsenten seier at Fuglar i flukt korkje er dokumentar eller fiksjon, men snarare ein «naturleg tale».
Filmen seier at ingen spesielle effektar vart brukte ved filminga av fuglane, sjølv om nokre sekvensar som viser jorda frå verdsrommet utvidar dei verkelege opptaka.
Lydsporet av Bruno Coulais vart spela inn av fleire bulgarske vokalgrupper på bulgarsk, og dessutan har Nick Cave og Robert Wyatt gjeve bidrag med musikk. Vokale effektar inkluderer sekvensar der pesing ved vengeslag skal gjere inntrykk av at sjåaren er ein fugl.
Kritikk
Fuglar i flukt har ei samla oppslutning på 96 % på Rotten Tomatoes.
Filmen vart nominert til Oscar for beste dokumentarfilm.
Bykle kyrkje
Bykle kyrkje eller Bykle nye kyrkje er ei arbeidskyrkje (med langkyrkjeplan) i Bykle kommune i Agder fylke. Kyrkja vart innvigd 5. september 2004 og avløyste Bykle gamle kyrkje. Ho har om lag 220 sitjeplassar.
Håkon Fimland
Håkon Fimland (fødd 8. mars 1942 i Førde, død 25. juli 2016) var ein norsk lærar, friidrettsutøvar og politikar. Han sprang hekkeløp og representerte Tambarskjelvar IL og IL Gular. Han deltok i europameisterskapet i friidrett i 1969 og 1971, og nådde semifinalane i 110 meter hekk båe gongar – med personleg rekord i München i 1971 på 14.26 sekund. Ei skade hindra han frå å delta i München-OL i 1972. Etter at Kjellfred Weum la opp i 1971, vart Fimland noregsmeister i 110 meter hekk seks år på rad, mellom 1971 og 1976.
Han vart seinare trenar og idrettsleiar, med verv i friidrettsforbundet (styremedlem 1987-1990, nestleiar 1989-1990) og Norsk Kulturråd i siste halvdel av 80-talet. I politikken representerte han Senterpartiet, først i Bergen kommune sitt bystyre og kulturutval, før han vart dagleg leiar for kulturhuset, så kultursjef og seinare kommunalsjef i Førde kommune, der han arbeidde resten av sitt yrkesaktive liv.
For sin innsats for idrett og kultur har han motteke fleire prisar, deriblant Kongens fortenestemedalje i 2009 og Førde kommune sin kulturpris i 2015.
Han døydde i 2016.
Sa'ar
Sa'ar (, tyder Storm) er ein kibbutz vest i Galilea i Israel. Han ligg nær Nahariya, og høyrer til Mateh Asher regionale kommune. I 2006 hadde han eit folketal på 403.
Historie
Kibbutzen vart grunnlagd i 1948 av medlemmar frå den sosialistisk-sionistiske ungdomsrørsla Hashomer Hatzair og Holocaust-overlevande.
Kibbutzen vart grunnlagd i august 1948 på landområdet til den avfolka palestinske landsbyen Az-Zeeb, sør for landsbyen.
Kjende innbyggjarar
Kibbutzen vart kjend som gardssamfunnet der komikaren Jerry Seinfeld arbeidde som frivillig då han var 16 år gammal.
Hoveyzeh fylke
Hoveyzeh fylke (persisk شهرستان هویزه), arabisk:مقاطعة الحويزة) er eit fylke i Khuzestan i Iran. Det administrative senteret i fylket er Hoveyzeh. Det vart utskild frå Dasht-e-Azadegan fylke i 2008. I folketeljinga i 2006 var innbyggjartalet i fylket 30 750. Fylket er delt inn i dei to distrikta Sentral-distriktet og Neysan-distriktet. Fylket har dei to byane Hoveyzeh og Rafi.
Perry Bay
Perry Bay er ei open isfyllt bukt kring 12 nautiske mil (22 km) brei, på kysten mellom Freeman Point og ei avstumpa halvøy som endar ved Cape Keltie. Ho vart skissert på kart frå flyfoto teken under U.S. Navy Operasjon Highjump (1946-47). Ho vart namngjeven av Advisory Committee on Antarctic Names (US-ACAN) etter løytnant O.H. Perry på sluppen «Peacock» under US Exploring Expedition (1838-42) under Wilkes.
Flying
«Flying» er ein instrumentalsong av The Beatles som først vart gjeve ut i 1967 på albumet Magical Mystery Tour. I Europa kom albumet som ein dobbel EP og i USA som ein LP.
Dette er ein sjeldan instrumental til å vere The Beatles, den første sidan «Cry for a Shadow» i 1961. Dette var den første songen som er tilskriven til alle fire medlemmane av bandet; Lennon/McCartney/Harrison/Starkey. Den andre songen som vart tilskriven alle fire var «Dig It» frå albumet Let It Be.
Flying vart spelt inn 8. september 1967 med mellotron, gitar, bass, maracas, trommer. 28. september vart det lagt opp fleire lag med bandsløyfer.
Strålingsstyrke
Strålingsstyrke er utstrålt effekt frå ei strålekjelde i ei bestemd retning, gjeve per romvinkeleining. Når strålingsstyrken gjeld den synlege delen av spekteret, snakkar ein om lysstyrke.
Munro
Munro er ei nemning for fjell i Skottland med ei høgd på meir enn 3000 fot over havet, ei høgd som svarar til 914,4 meter over havet. Namnet kjem frå sir Hugh Munro (1856–1919) som gjorde det første arbeidet med å lage ein fullstendig katalog over slike toppar. Munro's Tables vart utgjeven i 1891.
Historie
Før Munro's Tables kom ut var det ukjend kor mange toppar på meir enn 3000 fot det var i Skottland. Estimata varierte frå 30 til meir enn 300. I den første lista, som vart publisert i Scottish Mountaineering Club Journal i september 1891, var det med 538 toppar, der 283 vart rekna for å vere «separate fjell». Omgrepet munro blir berre brukt om sistnemnde, medan lågare toppar på same fjell ikkje blir klassifisert som munros. Problemet med dette er at Munro ikkje klargjorde definisjonen sin av eit separat fjell, så det er uklart kor fråskilde toppane må vere.
Scottish Mountaineering Club (SMC) har sidan revidert lista ei rekkje gonger, både som følgje av nye høgdedata frå Ordnance Survey og på grunn av utryggleik knytt til definisjonen av separate fjell. Sidan 1997 har ein definert alle toppar med absolutt høgd på meir enn 3000 føter og primærfaktor på meir enn 500 fot (152,4 m) som munros. Dette har ført til at lågare toppar på fleire fjell, som Beinn Alligin, Beinn Eighe og Buachaille Etive Mór, har fått munro-status. Dette samsvarar med andre klassifiseringar i Skottland, som corbett (2500–3000 fot) og graham (2000–2500 fot) der ein òg krev primærfaktor på meir enn 500 fot. Det er likevel enno noko uklårt i klassifiseringskriteria.
Den siste revisjonen, som vart publisert i 1997, listar opp 284 munros og 227 subsidiære toppar som når kravet til absolutt høgd, men har for låg primærfaktor. Alle ligg i Det skotske høglandet, nord for Highlandforkastningen.
Murdo
«Murdo» er ikkje ein separat klassifikasjon, men eit forsøk på å bruke ein strengare definisjon av munro-omgrepet. Det blir kravd ein primærfaktor på 30 m (98 fot). Det er 444 murdos, mot 284 munros og 227 subsidiære toppar.
Fjell
Den mest kjende munroen er truleg Ben Nevis. Det er det høgaste fjellet i Skottland og Storbritannia med ei høgd på 1344 moh. Andre kjende munros er:
Lapid
Lapid (hebraisk skrift לַפִּיד, tyder Fakkel) er ein israelsk fellesbusetnad. Han ligg nær Modi'in og høyrer til Hevel Modi'in regionale kommune. I 2007 hadde han eit folketal på 2 400.
Wiktor A. Martinsen
Wiktor Asbjørn Martinsen var ein norsk statssekretær, redaktør og sakprosaforfattar. Han var frå Årdal kommune og var busett i Oslo.
Martinsen har vore m.a. gruppesekretær i Stortinget, medarbeidar på Statsministeren sitt kontor, redaktør i Arbeiderbladet (nå Dagsavisen) og informasjonssjef i Statoil i åtte år.
Han var personleg rådgjevar ved Statsministerens kontor i Regjeringa Nordli og personleg rådgjevar og statssekretær i Regjeringa Brundtland I.
Odd Fuglem
Aktiv
Fuglem vart andremann på 5 000 m ved Nordisk meisterskap i friidrett 1963, to år seinare kom han tredjeplass på same distansen i den nordisk meisterkapen. 1. juli 1964 vart Fuglem den fyrste nordmannen som sprang 5 000 meter på under 14 minutt. Med tida 13.53,4 forbetra han den sju år gamle norske rekorden på distansen med over 10 sekund, ein rekord som hadde tilhøyrt Ernst Larsen. Allereie under Sommar-OL 1964 i Tokyo i oktober forbetra Thor Helland rekorden med eitt sekund.
Men før ein kom så langt, hadde Fuglem forbetra Helland sin ferske noregsrekord på 10 000 meter. 2. september i Oslo sprang Fuglem i mål på tida 29.09,4, ei norsk rekordforbetring på vel 18 sekund og samstundes også nordisk rekord med over 11 sekund. Denne norske rekorden flytta Fuglem i 1967 til 29.02,8 ved eit stemne i Stockholm. På Bislett stadion i Oslo sette 11. juli 1968 sin tredje nordiske rekord på mila då han kryssa mållinja etter 28.53,8.
Medaljar i noregsmeisterskap
I norske meisterskap i terrengløping vann Fuglem på 8 km sølv i 1963 og 1964, bronse i 1966, gull i 1967 og sølv i 1968, medan det på 3 km vart bronse i 1963 og sølv 1964 og 1968.
Errantbreen
Errantbreen er ein isbre som er 9 km lang, og som ligg på austsida av Holyoake Range og flyt sør og ut i Nimrodbreen. Denne breen vart ei rute for geolog-gruppa frå New Zealand (1960–61) som var på veg frå Nimrodbreen i desember 1960. Han vart namngjeven av dei for å skildre sikksakkruta gruppa måtte gå over breen på veg nordover.
Ariel Ortega
Ariel Arnaldo Ortega er ein argentinsk pensjonert fotballspelar. Ortega spelar i heimlandet sitt for River Plate, der han òg spelte frå starten på 1990-talet. Han har òg spelt for klubbar som Valencia, Sampdoria, Parma og Fenerbahçe. I 1994 fekk han sin VM-debut mot Hellas som innbyttar for Maradona. Han har òg delteke på det argentinske landslaget i VM-sluttspela i 1994, 1998 og 2002. Ortega var òg med på landslaget under OL i 1996 i Atlanta tok sylvmedaljer.
Livio Berruti
Berruti gjorde sitt livs løp då han vann gullmedaljen på 200 meter under Sommar-OL 1960 i Roma. Vinnartida 20,5 sekundar var tangering av verdsrekorden, sølvvinnar Lester Carney frå USA fekk notert 20,6 og Frankrikes Abdoulaye Sèye 20,7.
Samuel Pepys
Samuel Pepys var ein engelsk embetsmann og forfattar av ei berømt dagbok, ei dagbok som vart gjeven ut fyrste gongen i 1825.
Pepys var utdanna ved Cambridge University. I regjeringstida til kong Jakob II var han oversekretær i Admiralitetet. Reformeringa hans av Admiralitetet var eit viktig steg i den tidlege profesjonaliseringa av den britiske marinen. Pepys var elles medlem av Det engelske parlamentet.
Until the Night
Songen vart gjeven ut som singel i Storbrotannia etter «My Life» i mars 1979 og nådde 50. plass på den britiske singellista. Det finst forskjellige variantar av singelen med forskjellige B-sider. B-sidene var «Root Beer Rag», «Big Shot», «Just The Way You Are».
«Until the Night» finst òg på samleplata My Lives.
Bill Medley frå the Righteous Brothers spelte inn «Until the Night» i 1980 for albumet Sweet Thunder
Påskebrev
Påskebrev er brev laga og overleverte ved påsketider. Dei kan vera illustrerte, og kan i nokre høve reknast som forløparar for påskekort
Danmark
I Danmark er tradisjonen kjend som gækkebreve. Gække tyder snøklokke, og ofte er ein slik blome med i brevet. Det er elles ofte skrive på fint utklipt papir, og inneheld gjerne eit anonymt dikt som ber mottakaren gissa kven som har sendt det. Underskrifta er ofte ei rad prikkar som tilsvarar bokstavane i namnet til sendaren. Om mottakaren gisser kven som har sendt brevet, skal sendaren gje dei eit påskeegg. Om dei ikkje finn ut av det, er det mottakaren som skylder eit egg til sendaren.
Nokre gækkevers er:
Sverige
I Sverige pleier påskbrev innehalde teikningar og rim. På 1800-talet og kanskje tidlegare gav ein slike brev til naboar og kjende på skjærtorsdag eller påskeaftan.
Tidlegare var det særleg ungdommar og vaksne som laga påskebrev. Breva kunne innehalde fargelagde teikningar av ulike figurar som påskehekser på veg til Blåkulla (Bloksberg), fantastiske vesen eller kjærleikspar. I tillegg hadde dei gjerne ei helsing på rim, ofte med påsketilknytting. Eit vanleg vers var:
Brevet blei bretta tre-fire gonger og kunne lukkast med til dømes ei fjør. Nokre stader hadde ein godteri oppi. Ein kunne også kjøpa ferdiglaga brev.
Brevet kunne ha ein fantasifull adressat, til dømes påsketrollet. Det blei ikkje underskrive, og tradisjonelt blei det kasta inn døra til mottakaren. Avsendaren prøvde så ofte å springa vekk før han blei gjenkjend. Ved nokre høve kledde avsendarar seg ut som påskekjerringer eller påskehekser.
I nyare tid er skikken som regel utført av barn, og er vanlegast i Vest-Sverige. I delar av Dalsland of Värmland kastar ein framleis breva inn til folk, elles er det vanleg at utkledde påskekjerringer overleverer dei. I andre delar av Sverige kan påskekjerringane i staden dela ut påskekort.
Magne Aarøen
Magne Aarøen var ein norsk lærar og politikar frå Innvik i Nordfjord. Han representerte Sogn og Fjordane og Kristeleg Folkeparti på Stortinget i 2001 til han døydde sommaren 2003.
Aarøen var son til ein gardbrukar. Åra 1963-67 utdanna han seg til lærar ved lærarskulane i Sogndal og i Volda. Etter fire år som lærar ved Farnes skule i Sogndal, flytta han til Selje kommune og arbeidde ved Selje skule 1971-75 og 1975-87, samt Stadlandet skule 1975-80. I 1987 vart han tilsett rektor for Sandane skule i Gloppen, ei stilling han skjøtta til dess han vart vald til stortingsrepresentant i 2001.
Aarøen var aktiv i Kristeleg Folkeparti allereie midt på 1960-talet. Han var medlem av kommunestyret i Selje frå 1976 til -87, varaordførar 1980-81 og ordførar 1982-83. Deretter var han medlem av fylkestinget i Sogn og Fjordane fireårsperioden 1988-91, før han så var med i Gloppen kommunestyre 1992-95 og 1999-2001.
Hausten 2001 vart Aarøen vald inn på Stortinget frå Sogn og Fjordane, der han fekk plass i sosialkomiteen. Han sat som stortingsrepresentant til han i 2003 vart sjukmeld med dødeleg kreftsjukdom.
Raise Your Fist and Yell
Raise Your Fist and Yell er det 17. studioalbumet til Alice Cooper, gjevne ut 5. september 1987. Det inneheld songen «Prince of Darkness», som det vart nytta eit kort klipp av i John Carpenter-filmen med same namn, der Cooper spelar ein omvandrande mordar. Ein kan høyre songen på Walkman'en til ein av offera. Det vart laga ein musikkvideo for songen «Freedom» som vart ein hitsingel frå albumet.
Albumet heldt fram slaktarfilm-trenden frå det førre albumet til Cooper, Constrictor. På «Lock Me Up» er Robert Englund, som spelte Freddy Krueger i A Nightmare On Elm Street-serien, gjesteartist.
Albumet ser ut til å følgje ei historie om ein seriemordar som er er besett av skrekkfilmar.
Turneen etter albumet, kalla «Live in the Flesh», var berykta i Europa for den biletlege valden og dei teatralske effektane. Showet omfatta mange av dei gamle favorittane til Cooper, som galgen, men òg nye effektar som å spidde ein person med ein sykkel. Mange av effektane var kraftig inspirerte av skrekkfilmane frå denne tida med mykje sceneblod.
Iolanda Balaș
Iolanda Balaș var ein rumensk høgdehoppar, fødd Timişoara og død i Bucureşti. Frå 1958 til 1964 vann ho alle dei store meistertitlane i høgdehopp; EM 1958 og 1962 og OL 1960 og 1964. Ho sette 14 verdsrekordar i øvinga og vert rekna som ein av dei største høgdehopparane gjennom alle tider. Mellom 1957 og -67 vann Balaș 150 påfylgjande tevlingar i høgdehopp.
Raise Your Fist and Yell
Showet vart rekna som så valdeleg at dei tyske styresmaktene Cooper til å fjerne dei valdelegaste effektane frå showet. David Blunkett i det britiske parlamentet prøvde å få heile showet bannlyst i landet, men klarte det ikkje.
Iolanda Balaș
Aktiv
17-årige Balaș, som var etnisk ungarsk, tok sølvmedaljen under EM i friidrett 1954 i Bern. To år seinare vart ho nummer fem i høgdetevlinga under sommar-OL 1956 i Melbourne. Ho gjekk då over 1,67 m, det same resultatet som sølvvinnarane stoppa på.
Balaș sette meisterskapsrekord med 1,77 m då ho i friidretts-EM i Stockholm tok sin fyrste av fire strake triumfar i EM og OL. Under dei olympiske leikane i Roma i 1960 var ho fullstendig overlegen i kampen om gullmedaljen. Tre kvinner stoppa på 1,71 m, to av desse fekk kvar sin sølvmedalje. Balaș gav seg ikkje før ho hadde svinga seg over 1,85 m.
I 1962 forsvarte Balaș EM-tittelen med god margin; 1,83 m mot 1,76 m for sølvvinnar Olga Gere frå Jugoslavia. Endå meir suveren var Balaș under sommarleikane i Tokyo i 1964, med 1,90 m slo ho sølvmedaljøren Michele Brown frå Australia med ti centimeter.
Balaș forbetra verdsrekorden i høgdehopp 14 gongar; hennar fyrste rekordhopp mælte 1,74 m og hennar siste 1,91 meter. Fyrst 4. september 1971 makta Ilona Gusenbauer frå Austerrike å slette Balaș ti år gamle rekordnotering frå rekordlista.
Balaș nytta den lite «økonomiske» saksestilen, som ho rettnok hadde utvikla til fullnads.
Leiar
Iolanda Balaș var leiar av det nasjonale friidrettsforbundet i Romania frå 1988 til 2005.
Kevin Kelley
Kevin Daniel Kelley var ein amerikansk trommeslagar som er mest kjend som medlem av The Byrds og The Rising Sons. Kelley spelte òg trommer for Fever Tree, men det er ukjend om han var offisielt medlem her eller ikkje. I tillegg arbeidde han som studiomusikar mellom 1969 og 1973 og spelte trommer på albuma til artistar som John Fahey og Phil Ochs. Det ser ut til at han trekte seg attende frå musikkindustrien etter å ha spelt trommer på Michael Cohen sitt album What Did You Expect? i 1973. Kelley er syskenbornet til countryrock-pioner og The Byrds- og The Flying Burrito Brothers-medlemmet Chris Hillman.
Newcomb Bay
Newcomb Bay er ei verna bukt mellom Clark Peninsula og Bailey Peninsula i Windmill Islands. Ho vart først kartlagd frå flyfoto teken under U.S. Navy Operasjon Highjump i februar 1947. I februar 1957, leia oseanografen Willis L. Tressler eit lag frå USS «Glacier» (AGB-4) for å kartlegge bukta. Namnet vart foreslått av Tressler etter løytnant Robert C. Newcomb i U.S. Navy som var navigatør på skipet og ein del av landmålarlaget.
På nordsida av Newcomb Bay ligg Wilkes Station, medan Casey Station ligg på sørsida.
Aratinga
Aratinga er ei biologisk slekt av parakittar og medlem av papegøyefamilien, Psittacidae. Leveområdet er aust for Andes i Sør-Amerika, alle dei seks artane finst innanfor grensene til Brasil.
Namnet 'Aratinga' kjem frå tupíspråk og tyder klårt farga fugl eller papegøye.
Skildring
Aratinga-parakittar har utbreiing frå sørlegaste Colombia og søraustlege Venezuela til nordlege Argentina. Korkje Uruguay eller Chile har naturlege populasjonar av nokon av desse artane. Typar av habitat som dei nyttar varierer mellom artane, alle synast å trenge tilgang på opne område sjølv om dei beitar i skog. Nendayparakitt kan plukke føde på bakken. Alle har relativt lågtliggande habitat, men eldkroneparakitt kan leve i over 2000 moh. i søraustlege Brasil.
Aratinga er sosiale fuglar, flyg snøggt og direkte i store flokkar. Føda er frø, nøtter, frukter og nokre er observerte i å supplere med blomar.
Taksonomi og artsliste
Det som ornitologien tidlegare lista opp som Aratinga var ei langt større gruppe på totalt ca. 24 papegøyeartar. I 2014 blei gruppa splitta i 4 slekter: Aratinga, Eupsittula, Psittacara og Thectocercus.
Typearten i dagens Aratinga er rekna å vere solparakitt.
Aratinga i rekkjefølgje etter EBird/Clements Checklist v2017 med norske namn etter Norske navn på verdens fugler:
Johnny Haugen
Haugen sprang sitt livs beste løp då han i 1975 vann 200-meteren i noregsmeisterskapen på Fana stadion på tida 21,4 sekund. To veker etter fekk han notert 21,67 sekund med elektrisk tidtaking ved ein landskamp mot Sveits og Frankrike i Basel. To år seinare, under landskampen mot Hellas på Bislett stadion i Oslo den 3. august 1977, presterte han eige livsbeste og norsk årsbeste i lengdehopp. Hoppet målte 7,77 meter og sikra norsk triumf i øvinga.
Høgstove
Høgstove er ein tradisjonell norsk våningshustype i to etasjar der romma i andre etasje er forbunde med ein svalgang. Som regel var andre etasje mest brukt som gjesterom.
Hovin kyrkje
Hovin kyrkje kan vise til:
Evansbreen i Queen Alexandra Range
Evansbreen er ein sidebre like sør for Owen Hills, som flyt aust frå Queen Alexandra Range og ut i Beardmorebreen. Han vart namngjeven av geolog-gruppa frå New Zealand (1961–62) etter kvartermeister Edgar Evans, som følgde Scott til Sørpolen under Terra Nova-ekspedisjonen, og omkom på veg attende.
Valle kyrkje
Valle kyrkje kan vise til:
An Riabhachan
An Riabhachan er eit fjell i Skottland i Skye and Lochalsh i Highland. Det ligg for seg sjølv, 35 km aust for Kyle of Lochalsh, ved vestenden av Loch Mullardoch, ti kilometer frå næraste offentlege veg.
An Riabhachan har ei høgd på 1129 meter over havet og er den 5. høgaste Munro nord for Great Glen og den 29. høgaste totalt. Namnet tyder «den spettete», noko ein trur kjem frå den flekkete utsjånaden den steinbesette torva gjev.
Khorramshahr fylke
Khorramshahr fylke (persisk شهرستان خرمشهر) er eit fylke i Khuzestan i Iran. Det administrative senteret i fylket er Khorramshahr. I folketeljinga i 2006 var innbyggjartalet i fylket 155 224. Fylket er delt inn i dei to distrikta Sentral-distriktet og Minu-distriktet. Fylket har dei tre byane Khorramshahr, Moqavemat og Minushahr.
Tazzjana Khaladovitsj
Tazzjana Vladsimiravna Khaladovitsj er ein kviterussisk spjutkastar frå Brest som i 2016 vart europameister i øvinga.
Aktiv
Khaladovitsj utmerkte seg i 2014-sesongen med personbeste på 63,61 meter i Grodno, og deretter med 61,66 m og femteplass i i europameisterskapen i Zürich. Året etter sigra ho i spjut-tevlinga ved universiaden i Gwangju med eit kast på 60,45 m.
Under EM 2016 i Amsterdam overraska Khaladovitsj stort og vann gullmedaljen med ny landsrekord på 66,34 meter. Sidan i sesongen vart ho nummer fem i sommarleikane i Rio de Janeiro. Med eit kast på 64,05 m enda ho på sjetteplass då VM 2017 fann stad i London. Den 7. juni 2018 forbetra Khaladovitsj den kviterussiske rekorden til 67,47 meter då ho vann spjutøvinga under Bislett Games i Oslo.
Western Wall: The Tucson Sessions
Western Wall: The Tucson Sessions er eit duettalbum av dei amerikanske songarane Linda Ronstadt og Emmylou Harris, utgjeve 24. august 1999. Dei hadde tidlegare gjeve ut to album saman i lag med Dolly Parton, mellom andre Trio II, som kom ut tidlegare same året.
Albumet fekk god kritikk og nådde fleire topp 10-lister over årets beste album. Plata vart spelt inn i Arizona Inn i Tucson i Arizona.
Lysing i kull og kjønn
Lysing i kull og kjønn  eller kull-lysing var etter gammal norsk rett eit vilkår for at barn fødde utanfor ekteskap skulle få arverett etter faren på line med barn fødde innanfor ekteskap.
Kull-lysing var omtalt i Kristian 5s Norske Lov 5–2–71 og i Arvelova av 1854, § 5. Kull-lysinga innebar at faren på tinget muntleg eller skriftleg sanna at barnet var sitt. Barn fødde etter 1. januar 1917 har full arverett etter faren utan kull-lysing. For at eit barn fødd utanfor ekteskap skulle få odelsrett etter faren, var lysing i kull og kjønn nødvendig heilt fram til odelslova av 28. juni 1974. Også etter at denne lova var vedteken, måtte barn som var fødde utanfor ekteskap før 1917, som ein overgangsregel lysast i kull og kjønn for å få full arverett etter faren. Desse overgangsreglane vart oppheva i 2009, men kan enno få verknad for saker som gjeld eigarskifte føretatt før 1. juli 2009.
Evteevbreen
Evteevbreen er ein isbre som flyt frå søraustsida av Worcester Range til Rossisen, vest for Cape Timberlake. Han vart namngjeven av Advisory Committee on Antarctic Names i 1964 etter Sveneld A. Evteev, ein glasiolog og sovjetiske utvekslingsobservatør ved McMurdo-basen i 1960.
Dansk Melodi Grand Prix
Dansk Melodi Grand Prix, forkorta DMGP, er ein årleg dansk musikktevling arrangert av Danmarks Radio (DR) som avgjer kven som skal representere Danmark i Eurovision Song Contest. Tevlinga har vorte arrangert sidan 1957, med unntak av åra 1967 til 1977, 1998 og 2003.
Tre vinnarar har òg vunnet Eurovision Song Contest: Grethe og Jørgen Ingmann med «Dansevise» i 1963, Olsen Brothers med «Fly on the Wings of Love» i 2000 og Emmelie de Forest med «Only Teardrops».
Semifinalar
I 2004 vart det innført ein semifinale i Eurovision Song Contest, og på grunn av at Danmark ikkje fekk deltake i Eurovision Song Contest 2003 vart dei ikkje direktekvalifisert til finalen i Eurovision Song Contest 2004. Thomas Thordarsson og songen «Shame on You» enda på 13. plass av totalt 22 bidrag i semifinalen.
Etter mange dårlege resultat vart det i 2007 innført semifinalar i Dansk Melodi Grand Prix. Dei to semifinalane hadde åtte bidrag kvar der dei fire beste kvalifiserte seg til finalen. I tillegg vart dei fire som ikkje gjekk vidare frå kvar av dei to semifinalane sikra ein ny sjanse. På dei to danske radiokanalane P3 g P4 kunne ein vere med og røyste fram dei to siste finalistane. Vinnaren var DQ med songen «Drama Queen» som enda på 18. plass i Eurovision Song Contest.
DR nytta òg formatet med semifinalar i Dansk Melodi Grand Prix 2008. Simon Mathew vann med songen «All Night Long» og enda på tredjeplass i den andre semifinalen i Eurovision Song Contest 2008. Han kvalifiserte seg dimed til finalen der han enda på 15. plass. Frå og med 2008 har det vorte arrangert to semifinalar i Eurovision Song Contest der berre Storbritannia, Tyskland, Spania, Frankrike, Italia, ofte kalla dei dei fem store, og vertslandet er direktekvalifisert til finalen.
Vinnarar
<references group="lower-alpha" />
Fernando Redondo
Fernando Carlos Redondo Neri er ein argentinsk pensjonert fotballspelar som er best kjend for å ha spelt i Real Madrid.
Barbara Sobotta
Aktiv
17-åringen Barbara Lerczak vart nummer fire på 100 m i EM i friidrett 1954 i Bern. Ho vart slått ut i semifinalane på 200 m. Også under sommarleikane 1956 i Melbourne rauk ho ut or 200 m i semifinalane.
I 1960 tok Janiszewska og Polen ein ny bronsemedalje i stafett under sommar-OL i Roma. Etter å ha imponert på 200 m i dei innleiande rundane lukkast ho ikkje i finalen og vart nummer fem på ordinøre 24,8.
Barbara Sobotta og lagvenninnene Teresa Ciepły, Elżbieta Szyroka og Maria Piątkowska vann EM-gull under europameisterskapen 1962 i Beograd på 4x100 m stafett på tida 44,5 sekundar, ny europarekord. Individuelt tok Sobotta bronsen på 200 m, slått av europameisteren Jutta Heine frå Vest-Tyskland og Dorothy Hyman frå Storbritannia.
I 1964 vart Sobotta nummer seks på 200 m under sommarleikane i Tokyo. Ho fekk derimot ikkje plass på Polen sitt lag på 4x100 m stafett, eit lag som vann OL-gullet i øvinga.
Einar Løchen
Einar Løchen var ein norsk embetsmann fødd i Vang i Hedmark. Han var justisminister 1898-1900 og leiar av Høgsteretten 1900-08. Arne Løchen var tvillingbror hans.
Løchen var son til ein «overkontrollør». Han vart student i 1869 frå katedralskulen i hovudstaden og cand.jur. i 1876. Åra frå 1877 til 1879 praktiserte han sakføraryrket i Trondheim og frå 1880 i Kristiania. Frå 1886 var han høgsterettsadvokat. Han var statsadvokat i Oslo frå 1893.
Den 17. februar 1898 vart Løchen utnemnd til justisminister i Steen II-regjeringa, var medlem i den norske statsrådsavdelinga i Stockholm til 31. mai 1899. I november 1900 gjekk han ut av regjeringa då han samstundes vart utnemnd til høgsterettsjustitiarius. Løchen døydde i hovudstaden 58 år gammal.
Gabriel Batistuta
På klubbnivå byrja han karrieren i heimlandet for Newell's Old Boys i 1987. Korte opphald i storklubbane River Plate og Boca Juniors fylgde før han i 1991 vart seld til den italienske klubben ACF Fiorentina. Batistuta spelte ni sesongar i Fiorentina, der han vart ein folkehelt. Han skåra 168 mål på 369 kampar for Firenze-klubben, og då han vart seld til AS Roma sommaren 2000 skapte det opprør blant misnøgde Fiorentina-tilhengjarar.
Neu! av Neu!
Neu! er debutalbumet til krautrockbandet Neu!.
Det vart spelt inn i desember 1971 ved Windrose-Dumont-Time Studios i Hamburg i Tyskland, og miksa ved Star-Musik Studio i Hamburg. Det kom ut i 1972 på Brain Records. I 2001 vart albumet gjeve ut på CD på Grönland Records med lisens til Astralwerks i USA. Dette var den første innspelinga til Rother & Dinger etter at dei slutta i Kraftwerk i 1971. Dei heldt fram å arbeide med Conny Plank, som hadde produsert innspelingane til Kraftwerk.
Historie
Etter å ha slutta i Kraftwerk, gjekk Rother og Dinger raskt i gang med innspelinga til det som skulle bli Neu!. Bandet vart døypt «Neu!» av Dinger (Rother hadde vore i mot namnet og føretrekte eit meir «organisk» namn) og skapte ein pop-art-aktig logo med namnet i store bokstava: NEU!
Det var under desse innspelingane at Dinger første gong spelte den kjende «motorik-rytmen». To av songane på albumet, «Hallogallo» og «Negativland», vert framført med denne Motorik-rytmen. Motorik er ein gjentakande trommerytme i 4/4-takt og berre få avbrot, kanskje mest tydeleg på «Hallogallo». Dinger hevdar han aldri kalla rytmen motorik sjølv, og føretrekte heller «lange gerade» («lang rettstrekning») eller «endlose gerade» («endelaus rettstrekning»). Han endra seinare «namnet» på rytmen til «Apache-rytme».
Mottaking
Neu! selde bra for å vere eit undergrunnsalbum då det kom ut, og i følgje Dinger selde det kring 30 000 eksemplar.
Jiří Parma
Jiří Parma er ein tsjekkisk tidlegare skihoppar som representerte både Tsjekkoslovakia og sidan Tsjekkia. Han vart verdsmeister i normalbakken i ski-VM 1987. Parma vann 1984-85 tre renn i verdscupen i skihopping og fire medaljar i lagtevlingar under verdsmeisterskap og vinter-OL.
Aktiv
Parma debuterte i verdscupen i skihopping 30. desember 1980. I skiflygings-VM 1983 i Harrachov kom han på sjetteplassen. Midt i desember 1983 kom han på tredjeplass i eit storbakkerenn i verdscupen i Lake Placid. Fire veker seinare, 14. januar 1984, vann han i Harrachov sitt første verdscuprenn. Han deltok i begge renna under vinter-OL 1984 i Sarajevo, med ein tiandeplass i normalbakken som best. Straks etter dei olympiske leikane var han med på det tsjekkoslovakiske laget som kom på bronseplass i lagtevlinga i ski-VM i Engelberg. I mars 1984 tok han sin andre siger i verdscupen då han vann hopprennet i den Svenska skidspelen i Falun. Nokså nøyaktig eitt år seinare tok han i Örnsköldsvik sin tredje og siste siger i verdscupen.